234 
PIÈCES A L’APPUI. 
» Il vous fault donner pénitance, 
Selon les crismes qu’avés faiz ; 
Et vous n’avez pas corpulence, 
Ce eroy-je , de porter grant faiz. 
Touteffois, selon les forfais , 
Fault tauxer la pugnicion , 
Qui veult venir aux biens parfais 
De parfaitte absolution. 
» N’estes-vous pas d’acord, amie , 
De faire ce que vous diray? » 
— » Mon chier père, n’en doubtez mie. 
Jà ne vous en escondiray. » 
— « Or ça, donc, je vous bailleray 
Pénitance assez légière. » 
— » Ce que vouldrez acompliray 
Volentiers et à bonne chière. » 
— » La souveraine pénitence 
Est soy garder de plus forfaire , 
Et pour ce je vous fais deffense 
Que jamais ne soiez contraire 
A Amours n’à tout son afaire ; 
Mais l’onourez en trestous lieux 
Et soiez doulce et débonnaire, 
Chascun vous en aimera mieulx. 
» Pour pénitance espécial 
Requérez à cely pardon 
Qui par vous a eu tant de mal , 
Et lui donerez en pur don 
Cuer et corps, tout à son bandon. 
Vostre honneur et le sien gardé 
En reconfort et en guerdon 
De ce que tant avés gardé. 
« D’amours aussi semblablement 
Vous dirés quatre chansonnettes , 
Qui seront en allégement 
Des deffaulles envers lui faittes. 
Quelque chose que ce vous couste, 
Quatre beaulx cliappeaulx de florettes , 
Dedens le jour de Penthecouste , 
Luy donerez par amourettes. 
» Le bel atrait, les doulx regards 
Que ferés, de cy en avant, 
Aux amoureux de toutes pars 
Comme bonne fille et savant, 
Les tours que fera par devant 
Vous, celui que tant aimerez , 
Les songes que vous songerez , 
La joie et consolacion 
Qu’avec vostre ami trouverez, 
Soient en vostre remission. 
i> La douleur qu’auront ces musars 
A qui vous monstrerez semblant, 
La paine qu’auront ces coquars 
Pour cuidier venir en avant, 
Les honneurs et le bien régnant, 
Les salus que leur donnerez , 
Et bel acueil que leur ferez 
Par fainte simulacion , 
Le traveil que leur brasserez , 
Soient en vostre remission. 
)i L’absolution vous dépars , 
Ou nom d’Amours le Dieu vaillant, 
Et par ainsi de vous me pars; 
Or, ne soiez plus deffaillant, 
N'alez vostre cuer esveillant 
A chascun que regarderés ; 
Quant loyaulté vous garderés, 
Vous venrez à salvation , 
Dont les beaux mots que vous dirés 
Soient en vostre remission. 
i> Quant quelque doleur souffrerés 
Pour l’amoureuse passion , 
Les larmes que vous plourerés 
Soient en vostre remission. 
